Diari Oficial de la Generalitat Valenciana


Sumari del DOGV 9939, del 18-09-2024 (2024/9336)

RESOLUCIÓ de 12 de setembre de 2024, de la Direcció General de Comerç, Artesania i Consum, per la qual s'amplia el crèdit disponible per a atendre determinades subvencions convocades mitjançant la Resolució de 28 de desembre de 2023, de la directora general de Comerç, Artesania i Consum de la Conselleria d'Innovació, Indústria, Comerç i Turisme, per la qual s'efectua la convocatòria anticipada per a l'exercici 2024 de les ajudes en matèria de comerç, consum i artesania.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9939

Data del DOGV
:   18-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9336

CVE
:   SOVR-J-9271-4935

Data del document
:   12-09-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * ajuda pública
    * ajuda a la comercialització

Amb data 5 de gener de 2024 es va publicar en el DOGV número 9760 la Resolució de 28 de desembre de 2023, de la directora general de Comerç, Artesania i Consum, per la qual  s'efectua la convocatòria anticipada per a l'exercici 2024 de les ajudes en matèria de comerç, artesania i consum, regulades en l'Orde 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, modificada per l'Ordre  5/2022, per la qual es van aprovar les bases reguladores per a la concessió de subvencions en matèria de comerç, consum i artesania.

De conformitat amb el que establix l'article 56.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, en l'esmentada resolució de convocatòria es va incorporar la previsió que, en el cas que el crèdit pressupostari que resultara aprovat en la Llei de pressupostos de la Generalitat per a 2024 fora superior a les quanties màximes estimades que consten en el punt segon de la resolució de convocatòria, la Direcció General de Comerç Artesania i Consum podria, després de la tramitació prèvia del corresponent expedient de gasto i de la publicació dels crèdits addicionals disponibles i sense necessitat de realitzar una nova convocatòria, procedir a aplicar els crèdits addicionals disponibles a la concessió de les subvencions a què es referix la convocatòria anticipada.

La Llei 8/2023, de 27 de desembre, de pressupostos de la Generalitat per a l'exercici 2024, assigna a la Direcció General de Comerç, Artesania i Consum dins del Programa 761.A00 Ordenació i promoció comercial i artesana i del Programa 443.A00 Protecció de persones consumidores i qualitat de béns i servicis de la Conselleria d'Innovació, Indústria, Comerç i Turisme, un import global màxim de vint-i-quatre milions quatre-cents noranta-cinc mil euros (12.667.904,00 €), tots ells de fons propis de la Generalitat no condicionats, destinats a la concessió de subvencions en matèria de comerç, artesania i consum pel procediment de concurrència competitiva.

Sobre les referides consignacions pressupostàries, es van efectuar diverses reserves de crèdit a fi de finançar d'una banda, la convocatòria de subvencions a l'empara de la Resolució de 28 de desembre de 2023, de la directora general de Comerç, Artesania i Consum, per la qual s'efectua la convocatòria anticipada per a l'exercici 2024 de les ajudes en matèria de comerç, consum i artesania, d'altra banda les obligacions degudament adquirides a les quals es referix l'article 39.5 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.

Per tot això, en l'actualitat existix disponibilitat, dins del Programa 761.A00, Ordenació i promoció comercial i artesana, de catorze milions dos-cents setanta mil euros (78.574.890,00 euros), així com del Programa 443.A00, Protecció de persones consumidores i qualitat de béns i servicis, de deu milions dos-cents vint-i-cinc mil euros, (53.467.415,00 euros), de crèdit adequat i suficient a distribuir, ja que no existixen més convocatòries ni obligacions amb càrrec en estos fons en l'actualitat.

Per tot allò exposat anteriorment, vistes les esmentades disponibilitats addicionals, fent ús de les facultats que conferixen al conseller o consellera competent l'article 28 de la Llei 5/1983, del Consell, i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb el Decret 226/2023, de 19 de desembre, de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme i la Resolució de 21 d'octubre de 2022, del conseller d'Economia Sostenible, Sectors Productius, Comerç i Treball (DOGV 9456, 25.10.2022, amb correcció d'errors publicada en DOGV 9467, 10.11.2022), que de conformitat amb la disposició addicional segona del Decret 112/2023, de 25 de juliol, del Consell, i les seues posteriors modificacions, pel qual s'establix l'estructura orgànica bàsica de la Presidència i Conselleries de la Generalitat, manté la seua vigència, en establir que les delegacions de competències atorgades pels diferents òrgans superiors i directius afectats per este Decret continuaran vigents fins que siguen expressament revocades o novament atorgades.

Vista la disposició final primera de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, que arreplega la delegació expressa en la directora general de Comerç, Artesania i Consum per a poder ampliar els imports globals màxims.

Vista l'esmentada disponibilitat addicional, en relació amb el punt segon de la Resolució de 28 de desembre de 2023 i la disposició final primera de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, modificada per l'Ordre 5/2022, per la qual s'aproven les bases reguladores per a la concessió de subvencions en matèria de comerç, artesania i consum.

Atenent el que establix l'article 56.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions,

RESOLC

*Primer. Ampliació de crèdits*

Efectuar per a l'any 2024 una ampliació de l'import màxim destinat al finançament de determinades subvencions en matèria de comerç, consum i artesania, establides en les bases reguladores aprovades per l'Ordre 22/2018, de 22 de novembre, aplicant a la concessió de les ajudes indicades, crèdits del pressupost de la Generalitat, a càrrec de fons propis no condicionats, sense necessitat d'una nova convocatòria i sense que, per tant, implique l'obertura de termini per a presentar noves sol·licituds ni l'inici de nou còmput de termini per a resoldre, ni modificació del termini de justificació, amb el desglossament següent:

Capítol IV, Programa 761.A00

– Línia S0366. Ajudes del títol II de les bases reguladores, capítol I, article 18.2.a) per import 65.000,00 euros. Expedient tipus: CMIAPY.

– Línia S0386. Ajudes del títol II de les bases reguladores, capítol III, article 22.2 per import 185.639,50 euros. Expedient tipus: CMDAFC.

– Línia S0458. Ajudes del títol II de les bases reguladores, capítol II, article 20.1 per import 209.463,00 euros. Expedient tipus: CMFAST.

– Línia S0128. Ajudes del títol II de les bases reguladores, capítol I, article 18.1 per import 63.059,68 euros. Expedient tipus: CMAPY4.

– Línia S0128. Ajudes del títol II de les bases reguladores, capítol II, article 20.3 per import 32.000,00 euros. Expedient tipus: CMAAS4.

– Línia S0128. Ajudes del títol II de les bases reguladores, capítol III, article 22.8 per import 24.000,00 euros. Expedient tipus: CMARTY.

– Línia S0168. Ajudes del títol II de les bases reguladores, capítol III, article 22.10 per import de 253.278,00 euros. Expedient tipus: CMPROM.

Capítol VII, Programa 761.A00

– Línia S0424. Ajudes del títol II de les bases reguladores, capítol I, article 18.2.c) per import de 26.000,00 euros. Expedient tipus: CMRUPY.

– Línia S0425. Ajudes del títol II de les bases reguladores, capítol III, article 22.7, per import de 84.000,00 euros. Expedient tipus: CMAYES.

– Línia S1083. Ajudes del títol II de les bases reguladores, capítol I, article 18.4 per import de 308.337,00 euros. Expedient tipus: CMIART.

*Segon. Publicació*

Ordenar la publicació d'esta resolució en el *Diari Oficial de la Generalitat Valenciana*.

Contra esta resolució, que esgota la via administrativa, podrà interposar-se un recurs de reposició davant la consellera d'Innovació, Indústria, Comerç i Turisme, en el termini d'un mes a comptar des de l'endemà d'aquell en què tinga lloc la seua publicació, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu, en el termini de dos mesos comptats des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la legislació vigent.

  

València, 12 de setembre de 2024

María Isabel Sáez Martínez

Directora general de Comerç, Artesania i Consum